**Referat af tillidsrepræsentantmøde**

**Tirsdag den 21.9.2021 kl. 12.30 – ca. 15.00**

**Dirigent: Thomas Referent: Maiken**

**Afbud: Birgitte, Lisbeth og Pia**

**Dagsorden:**

**Pkt. 053 – 21 Godkendelse af referat fra d. 24.8.2021**

Referatet blev godkendt.

**Pkt. 054 – 21 TR’ernes punkt**

BR: Det er besluttet, at BR skal samles på en matrikel på Nordmarks Allé. Medarbejderne ved ikke hvornår eller hvordan. Der er et ønske om reel inddragelse, så det bliver en god løsning.

Skolelederen har orlov.

Der mangler 4 pædagoger og det har indflydelse på det samlede arbejdspres.

Der er hyret en konsulent til at hjælpe med opfølgning på APV og det lader til at gøre processen mere kvalificeret.

HV: Ansættelse af en ny udskolingsleder er i gang. Der er pt 4 ledige lærerstillinger. M-grupperne har været underfinansieret i ca. 5 år. Det er opdaget, men når kommunen har givet for lidt har skolen ikke samme krav på eftergivelse, som når skolen har brugt for meget og får gæld. Det virker ikke logisk.

HL: Dårlig økonomi betyder, at der skal være to færre kolleger næste skoleår. Der er mange børnesager og det presser kollegerne.

HØ: Det har været meget sygdom og det er en dårlig spiral. Børnesager fylder meget. Specialafdelingens tilsyn er øget i nogle afdelinger.   
To vikariater er besat af uddannede lærere.

**Pkt. 055 – 21 KS orientering**

* Kredssamarbejdet i Hovedstaden Vest afholder kursus i ”Understøttelse af faglige fællesskaber” d. 23/11 om eftermiddagen. Invitationen kommer, sæt kryds i kalenderen.
* KS ønsker at genindføre at holde møder på skolerne, flg. datoer blev aftalt:  
  16/11 HØ, 30/11 på HV, 14/12 BR, 18/1 EG, 25/1 HL.
* Albertslunds budget 2022 er i forhandlinger, der forventes ikke store besparelser på skoleområdet.
* Der er sendt nyt lønkort ud, der er kun ændret i reguleringen. Det gælder til 31.12.2021.
* Obs på at kommunens Børne- og ungepolitik er sendt i høring.
* Hvis kolleger ønsker at fritvalgstillægget skal ændres og enten udbetales eller sættes ind på pensionsopsparingen er fristen d. 1. oktober. Det skal meldes ud til medlemmerne.
* Husk at melde tilbage vedr. ikke-medlemmer, som blev delt ud ved sidste møde.
* Niveau på egenbetaling på kredsweekend blev drøftet, TR’erne tager det med på Faglig Klub.
* DLF holder Udviklingsforum-sessioner i forbindelse med kongressen. To TR’ere kan deltage sammen med tre fra KS.

**Pkt. 056 – 21 Evaluering af røgfri skoletid**

Det er ikke oplevelsen at færre kolleger ryger, men nu ikke i arbejdstiden.

**Pkt. 057 – 21 A20**

Opgaveoversigter: der er pt indsamlet fuldmagter fra de fleste kolleger, arbejdet afsluttes næste uge og KS beder at opgaveoversigterne udleveres til TR’erne.  
DLFs registrering af arbejdstid: DLF har udarbejdet en database, som vi bruger til registrering af en planlagte arbejdstid. 15. oktober er deadline. KS vil gerne hjælpe med indtastningen.

Lokalaftale: KB har besluttet at pålægge borgmester og forvaltning at afslutte forhandlingerne. Det blev drøftet.

A20 er på dagsordenen til vores fælles møde TR og AMR d. 12. oktober.

**Pkt. 058 – 21 Evt.**

*Maiken Amisse*

Kredsformand/

Fællestillidsrepræsentant